لغمان کې د افغانی سرې میاشتې له لوری له (۲۵۰) سیلاب ځپلو کورنیو سره د غیر غذایی موادو مرسته ترسره شوه. نن پنجشنبه د روان ۱۴۴۵ هجری قمری کال د ذوالقعدې په ۲۱ مه د افغانی سرې میاشتې له لوری د لغمان ولایت مرکز مهترلام په شمول علینګار او علیشنګ ولسوالیو کې د وروستیو بارانونو او سیلابونو له امله له (۲۵۰) زیانمن شویو کورنیو سره د غیر غذایی موادو مرسته ترسره شوه د مرستې د توزیع پر مهال د لغمان نمایندګۍ رئیس مولوی ولی الله وقار وویل چې مونږ هڅه کوو تر څو د زیانمن شویو کورنیو لپاره له مرکز څخه نورې مرستې هم ترلاسه کړو یاده مرسته د نړیوال فدراسیون له لوری تهیه شوې وه چې فی کورنۍ ته ۷ تختې کمپلې، یو د اشپزخانې سیټ ، دوه تختې ترپالونه ، یو کرامت کیټ او دوه عدده د اوبو بوشکې په نظر کې نیول شوې وې توزیع شوې. په درنښت د لغمان نمایندګۍ د خپرونو مدیریت